- Zon
- <
- 13
- >

Zisas khaŋ wo phorga rui gumgi ga nzuai, “Gu nde thav taagi Dara han naanga.”
13
Zisas wo phorga rui gumgi ŋkari ruai.
1 Mt 26.2; Zo 7.30; 12.23; 15.13; 17.1; 17.11; Fi 2.8; 1 Zo 3.16Pasova tuga bakɨme gurmaŋgip hɨrga, Zisas kaŋgi, ana kha nuiana thav, taagip won Ndia han naanga tuk han mbarigi. Ana gumgi gu mbigi kha nuianan ki, ana guigira wo ndavar mbe nɨɨŋgi. Ana guigira wo ndavar mbe nɨɨŋgiap, kavkav ntige rɨmɨn za mbui.
2 Ru 22.3; Zo 13.27Mbe mba ŋkotuguraagen, mbe piigiap mba pav kim, Satan kha ndɨkndɨgar Saimon Iskariot kama Zudas ga nɨɨŋgi, ana Zisas ndim, ana pana gumgi farve khɨngirga. 3 Mt 28.18; Zo 3.35; 16.28; FG 2.36; 1 Ko 15.27; Hi 2.8Zisas khueŋ kaŋgi, Dara za mba bigir ana farvera khɨngi. Ana vhɨra khueŋ kaŋgi, ana Fhe Bakɨme han kegap zergap, ana vhɨra taagip Fhe Bakɨme han ndarga. 4 Ru 22.27; Fi 2.7-8Maaŋ muuŋgiap, Zisas mba thav khavgiap, won fhava shaara mpeeŋ zorgiap, phara thɨgi shaa ndiga wo vhaa tɨgi. 5 Ana anan wo vhaa tɨgap, mbɨ ndiav, thuuŋ mbe tɨgap, mbara hɨgap, wo phorga rui gumgi ŋkari ruav, mba won vhaa tɨgi phara thɨgi shaar mben ŋkari mbɨ thɨgi.
6 Mt 3.14Ana maaŋ mbe mbua zav Saimon Pita han zim, Pita ana nzarigi, “Guma Bakɨme, ndu nan ŋkari ruar za mbuire?” 7 Zisas ana buneŋ ŋgarkarav khaŋ nzuai, “Gu khar mbui bigeŋ, ndu ntige ne kaŋgi fhuvara. Ndu zumgum ne kaŋgirga.” 8 1 Ko 6.11; Ef 5.26; Ta 3.5; Hi 10.22Pita mbara khaŋ ana nzuai, “Ndu na ŋkari rua thari. Ndu na ŋkari ruagirga tuktɨgi fhuvara. Zakɨra fhuvara!” Zisas ana ŋgarkarav khaŋ nzuai, “Gu maaŋ muuŋgip ndun ŋkari ruagirga fhu, ndu na phorgɨ kegɨrga tuktɨgi fhuvara.” 9 Saimon Pita khaŋ ana nzuai, “Guma Bakɨme, maaŋ muuŋgip, ndu nan ŋkarira rua thari. Ndu vhɨra nan harani gu pana phorgɨ ruagiri.” 10 Zo 6.64; 6.70-71; 15.3Zisas mbara khaŋ ana nzuai, “Guma ruagi, ana wom thaŋ suaŋv ruarie? Ana won ŋkarira ruagirga, ana za ŋgarigi. Nde za ruagiap, ŋgarav ki. Gu za nde nzuai fhuvara.” 11 Zisas wo ndim, won pana gumgi farve ga surga guma, ana ana kaŋgiap, ana maaŋ muuŋgiap mba kameŋ nzuai, “Nde za ŋgarav ki fhuvara.”
12 Ru 22.27Zisas mben ŋkari ruagia thugap, wom wo fhava shaa mpeeŋ sharav, vo perigi. Ana perav kha nzambarar mbe muuŋgi, “Nde gu kha nde muuŋgi bigeŋ, nde ne nɨɨeŋ kaŋgi fhuv thi? 13 Mt 23.8-10; Ru 6.46; 1 Ko 8.6; 12.3; Fi 2.11Nde kha kakaman na mbui, ‘Ndɨkndɨgi Vhuuin Nza Khɨvi Guman Rum’ gum ‘Guma Bakɨme.’ Nde nzerara mba suambarar na mbui. Gu ana ma. 14 Mt 20.28; Ru 22.27; Ro 12.10; Ga 6.1-2; 1 Pi 5.5Gu nde Guma Bakɨme gum, gu Ndɨkndɨgi Vhuuin Nde Khɨvi Guman Rum ma. Gu nden ŋkari ruagi. Nde vhɨra, nde wari wo ŋkari ruari. 15 Mt 11.29; Fi 2.5; Kor 3.13; 1 Pi 2.21; 1 Zo 2.6Gu tɨvar nde khɨvigi, nde vhɨra gu ntige nde muuŋgi tɨvara, nde mba tɨvara muuŋri. 16 Mt 10.24; Ru 6.40; Zo 15.20Gu guigira khar nde nzuai, ŋaara guma, ana wo gari guma bakɨme kambarigi fhuvara. Buneŋ ndia rui guma, mba ŋaarar muun zav ana sarigi guma, ana ana kharav vun ki fhuvara. 17 Mt 7.24; Ze 1.25Nde ntigem gu mba ndɨkndɨga muuŋgiap muuŋgi bigeŋ, nde ntigem ne nɨɨeŋ kaŋgi. Nde maaŋ muuŋgip tuituigip ne zɨn ŋgɨrga, Fhe Bakɨme tɨvar vhuun nden muunga.
18 Sng 41.9“Gu za nde nzuai fhuvara. Gu won mbuiav farasegi gumgi, gu mbe kaŋgi. Gu mbe kaŋgiap, gu vhɨra khueŋ kaŋgi, Fhe Bakɨme buni vhuuiŋ ki gap suaŋgi kameŋ ne guigira hɨgɨrga. Mba kameŋ khaŋ nzuai, ‘Na phorgap viktuma pi guma, ana panan na kegirga’ 19 Zo 14.29; 16.4Mba bigeŋ hɨgi fhuvara, gu ntige ne bun nde nzuai. Maaŋ muuŋgip, mba bigeŋ zumgum hɨgɨrga, nde na khothɨgɨrga. Gu mba zazera mbara muuŋgiap ki guma ma. 20 Mt 10.40; 25.40; Mk 9.37; Ru 9.48; 10.16Gu guigira buna guaren nde nzuai. Gu sarigi ŋaara guma, ana ndigap tɨvar vhuun ana mbui guma, ana vhɨra na ndigap tɨvar vhuun na mbui. Guma na ndigi, ana vhɨra na sarigi gu zɨgi Fhe Bakɨme, ana ana ndigi.”
Zudas, ana Zisas ndiv ana pana gumgi farve khɨngirga.
Matiu 26.20-25; Mak 14.17-21; Ruk 22.21-23
21 Mt 26.21; Mk 14.18; Ru 22.21; Zo 12.27; FG 1.17; 1 Zo 2.19Zisas nen mbe suaŋgiap, ana ndav guigira anan simgi. Ana thav, khuen mbe nzuai, “Gu guigira khar nde nzuai, nde thera na ndiv panan na kegi gumgi farve khɨngirga.” 22 Ana maaŋ nzuaim, ana phorga rui gumgi, mbe bevbevira phokphoga wari khoo gari. Mbe guigira ŋanŋangiap, mbe kaŋgi fhu, ana the nzuai. 23 Zo 19.26; 20.2; 21.7; 21.20; 21.24Ana mba phorga rui gumgi rɨgar, ana guigira wo ndava nɨɨŋgi guma, ana anan haa perigi. 24 Saimon Pita panara ana nzuai, “Ndu anan nzara, ana the nzuai.” 25 Ana maaŋ ana nzuaim, ana won panan Zisas fheeŋ phorgap, mbarara kha nzambarar ana muuŋgi, “Guma Bakɨme, ndu the nzuai?” 26 Zisas ana ŋgarkarav khaŋ nzuai, “Gu viktum thueŋ ndigɨp, mbɨn vhera rugɨp, guma then nɨɨnga. Mba gumara, gu ana nzuai.” Ana ne suaŋgiap, mbara viktuma mueŋ ndigap, mbɨn vhera rugap, nen Saimon Iskariot kama Zudas ga ndɨɨi.
27 Ru 22.3; Zo 6.70; 13.2Zudas mba viktuma ndigim, Satan zav ana ndava vhen vergi. Zisas mbara khaŋ ana nzuai, “Ndu mba muun za mbui bigeŋ, ndu vhemkora nen muuŋri.” 28 Mba ana phorga piigiap pi gumgi, mbe za Zisas Zudas ga nzuai kameŋ mbararagi. Mbe mba kameŋ mbararagiap, mbe nen nɨɨeŋ kaŋgi fhuvara. 29 Zo 12.6Zudas, ana mben ŋkɨɨa ki kovsɨga gari. Maaŋ muuŋgiap, mbe mbari kha ndɨkndɨga mbui, “Ana rotu bakɨmen muunga tuga bakɨme suaŋv bigi thari ga vhezɨ zav ana nzuai thi? Ana bigi tharir bigi sosuagi gumgir nɨɨn zav ana nzuai thi?” 30 Zudas mba viktuma ndigap, vhemkora khavgiap kɨrar hɨgim, maaŋ gɨngi.
Zisas tɨvir ŋkaar wo phorga rui gumgi ga ndɨɨi.
31 Zo 12.23; 14.13; 1 Pi 4.11Zudas kɨrar hɨgim, Zisas khaŋ nzuai, “Fhe Bakɨme Guma Guar, ana wo zɨ bakɨme ndi. Fhe Bakɨme vhɨra Fhe Bakɨme Guma Guarar panan zɨ bakɨme ndi. 32 Zo 17.5Maaŋ muuŋgip, Fhe Bakɨme ana panan zɨ bakɨme ndiv, ana vhɨra zɨ bakɨmen Fhe Bakɨmen Guma Guarara nɨɨnga. Ana vhɨra vhemkora mba tɨvar muuŋgirga. 33 Zo 7.34Nde nan tari, gu tuga bisanera, nde phorgɨ kegɨrga. Nde vhɨra na suaŋv ganɨnga. Gu Zudaiŋ gumgir pani ga suaŋgi, gu ntige mba kameŋra nde nzuai. ‘Nde gu vui ŋgun ŋgegɨrga tuktɨgi fhu.’ 34 Wkp 19.18; Zo 15.12; 15.17; 1 Pi 1.22; 1 Zo 2.7-8; 3.23; 4.21; 2 Zo 1.5Gu ntigem tɨvir ŋkaar nde ndɨɨv, khaŋ nde nzuai, nde bevbevira, nde guigira wari won ndavir warir nɨɨŋri. Gu guigira won ndavar nde nɨɨŋgi. Nde vhɨra mba tɨvara, nde bevbevira, nde guigira wari won ndavir warir nɨɨŋri. 35 1 Zo 2.5; 4.20Nde bevbevira, nde maaŋ muuŋgip nan gumgi gu mbigi, nde wari won ndavir mbe nɨɨnga, mbe za nde ganɨv kaŋgirga, nde khuen mbe khɨvi, nde na phorga ruigi gumgi guari ma.”
Zisas khaŋ nzuai, “Pita na ndi zaahegɨrga.”
Matiu 26.31-35; Mak 14.27-31; Ruk 22.31-34
36 Zo 7.34; 21.18-19; 2 Pi 1.14Saimon Pita kha nzambarar Zisas ga muuŋgi, “Guma Bakɨme, ndu maaŋ ŋgɨrie?” Zisas ana ŋgarkarav khaŋ nzuai, “Gu vui ŋgu, ndu ntigem na zɨn mba ŋgun ŋgɨgɨrga tuktɨgi fhuvara. Ndu zumgum na zɨn zɨrga.” 37 Mt 26.33-35; Mk 14.29-31; Ru 22.33-34Pita mbara ana nzarigi, “Guma Bakɨme, gu ntige ram muuŋgiap ndu zɨn ŋgɨrga fhu? Gu won tuma fekhɨngip ndun kurarga.”
38 Zisas ana ŋgarkarav khaŋ nzuai, “Ndu ndɨkndɨgi, ndu guigira won tuma fekhɨngip nan kurarie? Gu guigira ndu nzuai, tuar ntigar furga, ndu suambara mpuani khegenen muuŋv, na ndi zaahɨ khaŋ suanga, ‘Gu ana kaŋgi fhu.’ ”

- Zon
- <
- 13
- >

13:1 Mt 26.2; Zo 7.30; 12.23; 15.13; 17.1; 17.11; Fi 2.8; 1 Zo 3.16

13:2 Ru 22.3; Zo 13.27

13:3 Mt 28.18; Zo 3.35; 16.28; FG 2.36; 1 Ko 15.27; Hi 2.8

13:4 Ru 22.27; Fi 2.7-8

13:6 Mt 3.14

13:8 1 Ko 6.11; Ef 5.26; Ta 3.5; Hi 10.22

13:10 Zo 6.64; 6.70-71; 15.3

13:12 Ru 22.27

13:13 Mt 23.8-10; Ru 6.46; 1 Ko 8.6; 12.3; Fi 2.11

13:14 Mt 20.28; Ru 22.27; Ro 12.10; Ga 6.1-2; 1 Pi 5.5

13:15 Mt 11.29; Fi 2.5; Kor 3.13; 1 Pi 2.21; 1 Zo 2.6

13:16 Mt 10.24; Ru 6.40; Zo 15.20

13:17 Mt 7.24; Ze 1.25

13:18 Sng 41.9

13:19 Zo 14.29; 16.4

13:20 Mt 10.40; 25.40; Mk 9.37; Ru 9.48; 10.16

13:21 Mt 26.21; Mk 14.18; Ru 22.21; Zo 12.27; FG 1.17; 1 Zo 2.19

13:23 Zo 19.26; 20.2; 21.7; 21.20; 21.24

13:27 Ru 22.3; Zo 6.70; 13.2

13:29 Zo 12.6

13:31 Zo 12.23; 14.13; 1 Pi 4.11

13:32 Zo 17.5

13:33 Zo 7.34

13:34 Wkp 19.18; Zo 15.12; 15.17; 1 Pi 1.22; 1 Zo 2.7-8; 3.23; 4.21; 2 Zo 1.5

13:35 1 Zo 2.5; 4.20

13:36 Zo 7.34; 21.18-19; 2 Pi 1.14

13:37 Mt 26.33-35; Mk 14.29-31; Ru 22.33-34

© 2001-2004 PBT